**Ministru kabineta noteikumu projekta**

 **„Noteikumi par zvejas un akvakultūras produktu papildu marķējumā lietojamiem sugu tirdzniecības nosaukumiem”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Pārtikas aprites uzraudzības likuma 13.panta trešās daļas 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban spēkā ir Ministru kabineta 2006.gada 8.augusta noteikumi Nr.646 „Noteikumi par zvejas produktu marķējumā lietojamiem sugu nosaukumiem” (turpmāk – noteikumi Nr.646), kas izdoti saskaņā ar Pārtikas aprites uzraudzības likuma 13.panta trešo daļu, ieviešot Padomes 1999.gada 17.decembra Regulas (EK) Nr.104/2000 par zivsaimniecības un akvakultūras produktu kopīgo organizāciju 4.panta 2.punkta nosacījumu.Saeima 2014.gada 23.oktobrī pieņēma likumu „Grozījumi Pārtikas aprites uzraudzības likumā”, izsakot 13.panta trešo daļu jaunā redakcijā. Līdz grozījumu izdarīšanai 13.panta trešā daļa bija izteikta šādā redakcijā: „(3) Latvijā izplatāmajai pārtikai jābūt marķētai saskaņā ar Ministru kabineta noteikumiem.” Uz šīs daļas pamata ir izdoti daudzi noteikumi, tostarp noteikumi Nr.646.Pārtikas aprites uzraudzības likuma pārejas noteikumu 22.punkta 16.apakšpunkts nosaka, ka līdz šā likuma 13.panta trešās daļas 3.punktā minēto Ministru kabineta noteikumu spēkā stāšanās dienai, bet ne ilgāk kā līdz 2015.gada 30.novembrim ir piemērojami Ministru kabineta noteikumi Nr.646. Pārejas noteikumu 22.punkta 23 apakšpunktos uzskaitīti arī citi spēkā esoši noteikumi, kas sakarā ar pilnvarojuma panta jauno redakciju jāizdod no jauna. Ministru kabineta noteikumu projekts „Noteikumi par zvejas un akvakultūras produktu marķējumā lietojamiem sugu tirdzniecības nosaukumiem” (turpmāk – noteikumu projekts) sagatavots, lai noteiktu izplatīšanai mazumtirdzniecībā paredzētajiem zvejas un akvakultūras produktiem marķējumā norādāmo sugu tirdzniecības nosaukumus latviešu valodā saskaņā ar Eiropas Parlamenta un Padomes 2013.gada 11.decembra Regulas (ES) Nr.[1379/2013](http://eur-lex.europa.eu/LexUriServ/LexUriServ.do?uri=CONSLEG:2000R0104:20040501:LV:HTML) par zvejas un akvakultūras produktu tirgu kopīgo organizāciju un ar ko groza Padomes Regulas (EK) Nr.1184/2006 un (EK) Nr.1224/2009 un atceļ Padomes Regulu (EK) Nr.104/2000 (turpmāk – Regula Nr.1379/2013) 35.panta 1.punkta „a” apakšpunktu un 37.panta 1.punktu. Vispārīgos principus, prasības un atbildību, kas reglamentē pārtikas produktu informāciju, jo īpaši pārtikas marķēšanu, nosaka Eiropas Parlamenta un Padomes 2011. gada 25. oktobra Regula (ES) Nr. 1169/2011 par pārtikas produktu informācijas sniegšanu patērētājiem un par grozījumiem Eiropas Parlamenta un Padomes Regulās (EK) Nr. 1924/2006 un (EK) Nr. 1925/2006, un par Komisijas Direktīvas 87/250/EEK, Padomes Direktīvas 90/496/EEK, Komisijas Direktīvas 1999/10/EK, Eiropas Parlamenta un Padomes Direktīvas 2000/13/EK, Komisijas Direktīvu 2002/67/EK un 2008/5/EK un Komisijas Regulas (EK) Nr. 608/2004 atcelšanu (turpmāk – Regula Nr.1169/2011). Saskaņā ar Regulas Nr.1169/2011 10.–35.pantu, kā arī ievērojot šajā nodaļā noteiktos izņēmumus, marķējumā obligāti norādāmas tādas ziņas kā pārtikas produkta nosaukums, sastāvdaļu apraksts, pārtikas produkta neto daudzums, minimālais derīguma termiņš vai “izlietot līdz” datums, paziņojums par uzturvērtību u.c. Regulu Nr.1169/2011 piemēro, neskarot marķēšanas prasības, kas paredzētas īpašos Savienības noteikumos, kurus piemēro konkrētiem pārtikas produktiem. Regulas Nr. [1379/2013](http://eur-lex.europa.eu/LexUriServ/LexUriServ.do?uri=CONSLEG:2000R0104:20040501:LV:HTML) 35.panta 1.punkts nosaka, ka, neskarot Regulu Nr.1169/20011, izplatot zvejas un akvakultūras produktus mazumtirdzniecībā, marķējumā jānorāda zivju sugas komerciālais nosaukums un tās zinātniskais nosaukums. Šī prasība ir piemērojama specifiskai pārtikas produktu grupai, proti, zvejas un akvakultūras produktiem, tāpēc tā ir uzskatāma par papildu prasību. Jebkuras sugas zivis, kas ietilpst citā pārtikas produktā kā sastāvdaļa, var tikt apzīmētas ar vārdu „zivs”, ja pārtikas produkta nosaukumā un noformējumā nav atsauces uz konkrētu sugu. Regulas Nr.1379/2013 37.pants nosaka, ka marķējuma prasību nodrošināšanai dalībvalstis sagatavo un publicē savā teritorijā pieņemto komerciālo nosaukumu sarakstu. Pilnvarojumā noteiktais ir plašāk tverama norma un piemērojama jebkuru pārtikas produktu marķējumam. Tāpēc noteikumu projekta nosaukums un 1.punkts veidots, atsaucoties uz noteiktu produktu grupu, lai tā saturs normatīvā akta lasītājam būtu viegli uztverams un skaidrs.Noteikumu projekts pilnībā atrisinās minētās problēmas. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupa, kuras tiesiskais regulējums arī ietekmē vai varētu ietekmēt | Noteikumu projekta tiesiskais regulējums attiecas uz saimnieciskās darbības veicējiem un komersantiem, kas nodarbojas ar zvejas un akvakultūras produktu izplatīšanu mazumtirdzniecībā. Mērķgrupas palielināšanās ir atkarīga no valsts ekonomiskās attīstības. Tiesiskais regulējums attiecas arī uz Pārtikas un veterināro dienestu, kas mazumtirdzniecības vietās veic zvejas un akvakultūras produktu marķējuma kontroli.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts pēc būtības nemaina līdzšinējo tiesisko regulējumu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

*Anotācijas III un IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula Nr.1379/2013. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav  |
| **1.tabula** **Tiesību akta projekta atbilstība ES tiesību aktiem** |
| Attiecīgo Eiropas Savienības tiesību aktu datums, numurs un nosaukums | Regula Nr.1379/2013.  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību-pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.[1379/2013](http://eur-lex.europa.eu/LexUriServ/LexUriServ.do?uri=CONSLEG:2000R0104:20040501:LV:HTML) 35.panta 1.punkta „a” apakšpunkts | 2.punkts | Ieviests pilnībā. | Neparedz stingrākas prasības. |
| Regulas Nr.[1379/2013](http://eur-lex.europa.eu/LexUriServ/LexUriServ.do?uri=CONSLEG:2000R0104:20040501:LV:HTML) 37.panta 1.punkts | pielikums | Ieviests pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsts piešķiršanas un finanšu noteikumus (attiecībā un monetāro politiku) | Projekts šo jomu neskar. |
| Cita informācija | Nav |

*Anotācijas V sadaļas 2.tabula – projekts šo jomu neskar.*

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots publiskai apspriešanai Zemkopības ministrijas tīmekļa vietnē (27.11.–11.12.14.) |
| 2. | Sabiedrības līdzdalība projekta izstrādē | Par noteikumu projektu elektroniski nosūtīta informācija biedrībām „Lauksaimnieku organizāciju sadarbības padome”, „Zemnieku saeima”, „Latvijas Pārtikas uzņēmumu federācija” un „Latvijas Pārtikas tirgotāju asociācija”. |
| 3. | Sabiedrības līdzdalības rezultāti  | Iebildumi un priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide | Projekts šo jomu neskar. |
| 3. | Cita informācija | Nav |

Zemkopības ministrs J.Dūklavs

19.01.2015. 15:32

1099

D.Lauska

67027264, Dace.Lauska@zm.gov.lv